Kazen
Kazen (Felidae) sinn eng Famill aus der Uerdnung vun de Raubdéieren (Carnivora) aus der Klass vun de Mamendéieren (Mammalia).

Evolutioun 
Viru 70 Millioune Joer sinn e puer Gruppe vu Karnivoren, kleng, wiselähnlech Déieren entstanen. Virun ongeféier 50 Millioune Joer ass aus enger vun hinnen d'Gattung Miacis entstanen, déi d'Virfahre vun den haitege Raubdéieren, also och de Kazen, waren.

Anatomie 
Kazen hunn e muskuléise Kierper, dee si séier a kraaftvoll beweege kënnen. Déi meescht Kaze liewen a Bëscher, wou si duerch hir kräfteg viischt Been a schaarf Krallen op d'Beem klamme kënnen. Si hu kräfteg hënnescht Been mat deene si wäit an héich sprange kënnen.

Hiren Ënnerkifer kënne si just op an of beweegen a si hu laang a spatz Eckzänn an eng rau Zong.

Systematik 
Et gëtt ongeféier 38 Kazenaarten déi an 3 Ënnerfamilljen opgedeelt sinn:
 Ënnerfamill: Felis oder Klengkazen
 Gattung Kaz (Felis) mat der Hauskaz
 Gattung Otocolobus
 Gattung Catopuma
 Gattung Profelis
 Gattung Luchsen (Lynx)
 Gattung Prionailurus
 Gattung Caracal
 Gattung Oncifelis
 Gattung Herpailurus
 Gattung Leptailurus
 Gattung Orealiurus
 Gattung Leopardus
 Gattung Puma
 Ënnerfamill: Pantherinae oder Grousskazen
 Gattung Neofelis
 Gattung Panthera mam Léiw, Jaguar, Tiger
 Gattung Pardofelis
 Gattung Uncia
 Ënnerfamill: Acinonychinae 
 Gattung Acinonyx mam Gepard

Um Spaweck 

Kazen